Jönköping

Jönköping estas urbo en la nordokcidento de la sveda historia provinco Småland (Smolando). La urbo estas la centro de samnoma komunumo kaj de la moderna sveda provinco Jönköpings län. Jönköping mem havas iom pli ol 55.000 enloĝantojn (stato de 2005), sed kune kun la tuj najbara industria antaŭurbo Huskvarna en la urba zono loĝas pli ol 81.000 enloĝantoj.

 Geografio 
Jönköping situas en pejzaĝe bela regiono ĉe la suda bordo de la lago Vättern. Sabla plaĝo kovras la tutan lagobordon ene de la urba teritorio.

 Historio 
Jönköping estas antikva komercejo, kiu dum la jaro 1284 ekhavis urbajn rajtojn. La urbo estis sidejo de pluraj historiaj kunsidoj de la sveda parlamento Riksdagen - la plej signifa estis tiu de la jaro 1599. Dum la jaro 1612 la sveda armeo bruligis la urbon, por ne doni tranoktejon al la alproksimiĝanta malamika dana armeo. Preskaŭ 200 jarojn poste, la 10-an de aŭgusto 1809 en Jönköping subskribiĝis la pac-kontrakto inter Danio kaj Svedio.

Jönköping ankaŭ estas tradicia industria urbo, konata pro sia alumeta industrio, kiu funkciis ĝis la jaro 1970.

 Vidindaĵoj 
Krom la urba parko kun subĉiela historia muzeo aparte vizitindas la muzeo pri alumetoj.

 Partneraj urboj 
Inter la partneraj urboj de Jönköping estas
 20px Tjanĝino en Ĉinio

 Eksteraj ligiloj 
 oficialaj paĝoj de la komunumo (precipe en la sveda, sed iom da informoj ankaŭ en la angla, franca, germana, hispana kaj rusa)
 paĝoj de la alumeta muzeo(en la sveda, angla kaj germana) 

Kategorio:Urboj de Svedio
Kategorio:Jönköpings län
Kategorio:Smolando